《大堤曲》
明代·沈愚

妾家住近横塘隅，鸳鸯纹绣红罗襦。
蛾眉淡扫远山碧，耳榼低罗明月珠。
兰风吹散大堤上，柳丝摇金花作障。
玉壶清酒波粼粼，鲤鱼尾杂猩猩唇。
艳歌宛转凝流云，劝郎徘徊留好春，好春不留愁杀人。

作者简介：苏州府昆山人，字通理，号倥侗生。沈方子。家有藏书数千卷，博涉百氏，以诗名吴中，与刘溥等称景泰十才子。善行草，晓音律，诗余乐府传播人口。业医授徒以终。有《筼籁集》、《吴歈集》。